Արման Սահակյան

Արման Գալուստի Սահակյան (), ՀՀ պետական և քաղաքական գործիչ, ՀՀ Կառավարությանն առընթեր պետական գույքի կառավարման վարչության պետ (2011-ից)։ 

ՀՀ ԱԺ նախկին պատգամավոր Գալուստ Սահակյանի որդին է։

Կրթություն 
 1991-1995 թթ. սովորել և ավարտել է Երևանի թատերական արվեստի պետական ինստիտուտի էստրադային բաժինը։
 2007-2010 թթ. սովորել և ավարտել է ՀՀ պետական կառավարման ակադեմիայի հանրային կառավարան բաժինը։

Աշխատանքային գործունեությունը 
 1994-1995 թթ. — աշխատել է «Հրազդան մարզահամալիր վարձակալական ձեռնարկություն» ՓԲԸ-ում որպես մարզաթատերական սեկտորի վարիչ։
 1995-1997 թթ. - ծառայել է ՀՀ զինված ուժերում։
 1997-1998 թթ. — «Դար 21» հեռուստաընկերության «Արդինի ստուդիա» ՓԲԸ տնօրեն։
 1998-1999 թթ. - աշխատել է «Հրազդան մարզահամալիր ՎՁ» ՓԲԸ-ում որպես հետազոտման բաժնի վարիչ, ապա տնօրենի տեղակալ։
 1999-2001 թթ. - աշխատել է Ալեքսանդր Սպենդիարյանի անվան օպերայի և բալետի ազգային ակադեմիական թատրոնում որպես տնօրենի տեղակալ։
 2001-2004 թթ. - Երևանի քաղաքապետարանի աշխատակազմի մշակույթի, երիտասարդության հարցերի և սպորտի վարչության պետ։

Քաղաքական գործունեությունը 
 ՀՀԿ անդամ։
 2004 թ. մարտի 23-ին ՀՀ վարչապետի որոշմամբ նշանակվել է Երևանի քաղաքապետի տեղակալ։
 2006 թ. առաջադրվել է Աջափնյակ համայնքի ղեկավարի պաշտոնում, սակայն չստանալով կուսակցության աջակցությունը՝ հանել է իր թեկնածությունը և հրաժարական ներկայացրել Երևանի քաղաքապետի տեղակալի պաշտոնից։
 2007 թ. մայիսի 12-ին ընտրվել է ՀՀ Ազգային ժողովի 4-րդ գումարման պատգամավոր ՀՀԿ հաամասնական ընտրացուցակով։ Գիտության, կրթության, մշակույթի, երիտասարդության և սպորտի հարցերի մշտական հանձնաժողովի անդամ։ ՀՀԿ խմբակցության անդամ։
 2007 թվականից ՀՀԿ խորհրդի անդամ է։
 2011 թ. հունիսի 22-ին ՀՀ վարչապետի որոշմամբ նշանակվել է ՀՀ Կառավարությանն առընթեր պետական գույքի կառավարման վարչության պետ։ 2018 թ․ ազատվել է պաշտոնից։
 2019 թ․-ից հեռացել է ՀՀԿ-ից ու քաղաքականությունից։

Պարգևներ և կոչումներ 
 ՀՀ վարչապետի պատվոգիր երիտասարդության շրջանում տարվող աշխատանքների կազմակերպման և այդ բնագավառում ունեցած վաստակի, ակտիվ գործունեության և ներդրած ավանդի համար։
 ՀՀ վարչապետի պատվոգիր Հայոց ցեղասպանության 90-րդ տարելիցին նվիրված միջոցառումների կազմակերպմանն ու անցկացմանն ակտիվորեն մասնակցելու համար։
 2008 թ. փետրվարի 23-ին պաշտպանության նախարարի հրամանով պարգևատրվել է «Վազգեն Սարգսյան» մեդալով։
 2010 թ. մայիսի 8-ին Շուշիի ազատագրման 18-ամյակի կապակցությամբ պարգևատրվել է ԵԿՄ պատվոգրով և «Հայաստանի երկրապահ» հուշամեդալով։
 Անանիա Շիրակացու մեդալ (2013)։
 Տնտեսագիտության թեկնածու (2013)։

Ամուսնացած է, ունի երեք զավակ։

Ծանոթագրություններ 

ՊԳԿՎ պետեր
ՀՀԿ անդամներ
Հայ պետական գործիչներ
ԵԹԿՊԻ շրջանավարտներ
ՀՀ ՊԿԱ շրջանավարտներ
Տնտեսագիտության թեկնածուներ
ՀՀ ԱԺ 4-րդ գումարման պատգամավորներ
Անանիա Շիրակացու մեդալակիրներ
ՀՀ ԱԺ 6-րդ գումարման պատգամավորներ
Հայ քաղաքական գործիչներ